ROMÂNIA

JUDEŢUL BIHOR 

CONSILIUL LOCAL AL COMUNEI SÂNTANDREI 

PROCES –VERBAL

Încheiat cu ocazia şedinţei extraordinare a Consiliului Local Sântandrei

din data de 14 octombrie 2019
Şedinţa extraordinară a Consiliului Local Sântandrei a fost convocată de Primar în baza Dispoziţiei nr. 175 din 10 octombrie 2019, la locația Căminul Cultural din localitatea Sântandrei, la şedinţă sunt prezenţi 14 consilieri din totalul de 15 consilieri în funcţie, lipsește d-na consilier Sanda Stoie. Dispoziția cuprinde propunerile de ordine de zi, data, ora și locul desfășurării și a fost comunicată în termen cu adresa nr. 13630 din 10.10.2019 doamnelor și domnilor consilieri, invitaților, Instituției Prefectului, afișată în sediul Consiliului Local Sântandrei, precum și publicată pe pagina de internet la adresa: www.primariasantandrei.ro.
La şedinţă participă: domnul primar al comunei Ioan Mărcuș, secretarul general al comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, doamna Nicoleta Spătar, șef birou Finanțe Contabilitate și d-l Ilie Olari, consilier în cadrul Compartimentului Administrarea Domeniului Public și Privat.
Preşedintele de ședință, domnul consilier Constantin Radu, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Doamna secretar general Dorina Ilea roagă pe domnul Ioan Mărcuș, primarul comunei, ca în conformitate cu dispozițiile art. 135 alin. (7) din Ordonanța de urgență a Guvernului nr. 57/2019 privind Codul administrativ care prevede că: „Ordinea de zi a ședințelor se aprobă cu majoritate simplă la propunerea celui care … a cerut întrunirea Consiliului”, să supună spre aprobare proiectul ordinii de zi. Domnul Ioan Mărcuș – primarul comunei, menționează că ordinea de zi este cea comunicată prin Dispoziția primarului nr. 146 din 23 august 2019 după cum urmează:
1. Proiect de hotărâre privind aprobarea rectificării bugetului de venituri și cheltuieli al comunei Sântandrei pe anul 2019 pentru utilizarea fondului de rezervă bugetară.



   Inițiator: Primar Ioan Mărcuș 

2. Proiect de hotărâre privind aprobarea utilizării fondului de rezervă bugetară aferent bugetului local de venituri și cheltuieli al comunei Sântandrei pe anul 2019, pentru acordarea unui ajutor familiei d-lui POINAR GEORGE – ADRIAN, aflată în situație de extremă dificultate. 


  Inițiator: Primar Ioan Mărcuș 

3. Proiect de hotărâre privind aprobarea ”Listei solicitanților care au acces la locuințe A.N.L.” și a ”Listei solicitanțilorcare nu au acces la locuințe A.N.L.”, sesiunile 2018 -2019. 



  Inițiator: Primar Ioan Mărcuș 


Totodată, d-l primar solicit suplimentarea Ordinii de zi cu încă două proiecte de hotărâri, respectiv :

· Proiect de hotărâre privind înscrierea în Cartea Funciară în domeniul public al Comunei Sântandrei a terenului intravilan și a construcției – SPAȚII MEDICALE și SOCIALE, identificat cu numărul cadastral 536, înscris în CF nr. 536 Sântandrei, cu suprafața de 1.313 mp și construcție 517 mp, localizate în Sântandrei, nr. 526.

Inițiator: Primar Ioan Mărcuș
· Proiect de hotărâre privind aprobarea Actului adițional nr. 2 la contractul de închiriere nr. 3387 / 26.07.2010, încheiat între Comuna Sântandrei și Cabinet Medical Individual dr. Onița Valer, având ca obiect închirierea unui spațiu în suprafață totală de 63,12mp, situate în Sântandrei, nr. 526, în vederea prestării serviciului public de asistență medical generală.   
Inițiator: Primar Ioan Mărcuș
Proiectul ordinii de zi, împreună cu suplimentarea prezentată, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 119 din 14.10.2019 privind aprobarea ordinii de zi propusă pentru şedinţa extraordinară a Consiliului Local Sântandrei din data de 14 octombrie 2019.
Se trece la discutarea punctelor de pe Ordinea de zi:

La punctul 1 dl. consilier Constantin Radu, președinte de ședință, îi dă cuvântul d-nei Nicoleta Spătar, care prezintă proiectul de hotărâre privind aprobarea rectificării bugetului de venituri și cheltuieli al comunei Sântandrei pe anul 2019 pentru utilizarea fondului de rezervă bugetară.

La întocmirea proiectului de hotărâre s-au avut în vedere prevederile:

 
-  Legii nr. 50/2019 a bugetului de stat, 

-  Legii nr. 273/2006 privind finanţele publice locale, cu modificările si completările ulterioare: 

· art.19, art. 34 alin. (2), art. 49 alin.(1)-(7)  

· art.36 ,alin.1 din conform căruia ”în bugetele locale se înscrie fondul de rezervă bugetară la dispoziția consiliului local, județean și a Consiliului General al Municipiului București, precum și a sectoarelor municipiului București, în cotă de 5% din totalul cheltuielilor”, în cazul Comunei Sântandrei acesta fiind constituit în sumă de 10,00 mii lei.

· art.15, alin.1 din Legea nr. 273/2006, aceste sume din fondul de rezervă bugetară pot fi  alocate pentru a se realiza ajutorarea unităților administrativ – teritoriale, precum și a persoanelor fizice aflate în situație de extremă dificultate.

- Art. 129 alin. (2) lit. b și alin. (4) lit. a din O.U.G. nr. 57/2019, conform căruia “(4) În exercitarea atribuțiilor prevăzute la alin. (2) lit. b), consiliul local: a) aprobă, la propunerea primarului, bugetul unității administrativ-teritoriale, virările de credite, modul de utilizare a rezervei bugetare și contul de încheiere a exercițiului bugetar;”

D-na consilier Marinela Nadia Moș, președintele Comisiei Buget - Finanțe, prezintă avizul favorabil al comisiei de specialitate.
Nefiind alte discuții cu privire la proiectul de hotărâre, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 120 din 14.10.2019 privind aprobarea rectificării bugetului de venituri și cheltuieli al comunei Sântandrei pe anul 2019 pentru utilizarea fondului de rezervă bugetară.


La punctul 2 de pe Ordinea de zi dl. consilier Constantin Radu, președinte de ședință, îi dă cuvântul d-lui primar, care prezintă proiectul de hotărâre privind aprobarea utilizării fondului de rezervă bugetară aferent bugetului local de venituri și cheltuieli al comunei Sântandrei pe anul 2019, pentru acordarea unui ajutor familiei d-lui POINAR GEORGE – ADRIAN, aflată în situație de extremă dificultate.

Pornind de la principiul solidarității, expres stipulat la art. 15 din Legea nr. 273 / 2006, privind finanțele publice locale, actualizată: 
  

”(1) Prin politicile bugetare locale se poate realiza ajutorarea unităţilor administrativ-teritoriale, precum şi a persoanelor fizice aflate în situaţie de extrema dificultate, prin alocarea de sume din fondul de rezervă bugetară constituit în bugetul local.”



Luând în considerare cererea d-lui Poinar George-Adrian, domiciliat în localitatea Sântandrei, str. Căprioarei nr. 20, jud. Bihor, prin care solicită Consiliului Local Sântandrei acordarea unui ajutor financiar din fondul de rezervă bugetară, ca urmare a evenimentelor petrecute la data de 30.09.2019 și a consecințelor dezastruoase, când imobilul în care locuiește și cele două autoturisme aflate în curtea imobilului, au fost cuprinse într-un incendiu grav, soldat cu distrugerea totală a acestora;



Urmare a acestei solicitări s-a efectuat evaluarea socială a cazului, întocmindu-se documentația aferentă conform legislației în vigoare, ancheta socială fiind anexată prezentului raport de specialitate.


 D-na. consilier Simona Claudia Oșvat, președintele Comisiei de Învățământ, prezintă avizul favorabil al comisiei de specialitate.




Nefiind discuții pe marginea acestui subiect, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 122 din 14.10.2019 privind aprobarea utilizării fondului de rezervă bugetară aferent bugetului local de venituri și cheltuieli al comunei Sântandrei pe anul 2019, pentru acordarea unui ajutor familiei d-lui POINAR GEORGE – ADRIAN, aflată în situație de extremă dificultate.



La punctul 3 de pe Ordinea de zi, dl. Consilier Constantin Radu, președinte de ședință îi dă cuvântul d-lui Ilie Olari – consilier în cadrul Compartimentului Administrarea Domeniului Public și Privat, care prezintă materialul cu privire la proiectul de hotărâre privind aprobarea ”Listei solicitanților care au acces la locuințe A.N.L.” și a ”Listei solicitanțilorcare nu au acces la locuințe A.N.L.”, sesiunile 2018 -2019. 
D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.


Totodată, d-na consilier Simona Claudia Oșvat, președintele Comisiei de Învățământ, prezintă avizul favorabil al comisiei de specialitate.

Domnii consilieri Daniela Achim, Dorin Dumitru Mărcuș și Ilieș Petru precizează că la acest punct al ordinii de zi, au un interes față de problema care se dezbate anunțând abținerea de la vot și cer consemnarea în procesul verbal și se retrag din sala de ședință pe perioada deliberării acestui punct.


Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și 3 „abțineri”, este adoptată H.C.L. nr. 122 din 29.08.2019 privind aprobarea ”Listei solicitanților care au acces la locuințe A.N.L.” și a ”Listei solicitanțilorcare nu au acces la locuințe A.N.L.”, sesiunile 2018 -2019.

Se discută în continuare punctul 4 de pe ordinea de zi, respectiv: Proiect de hotărâre privind înscrierea în Cartea Funciară în domeniul public al Comunei Sântandrei a terenului intravilan și a construcției – SPAȚII MEDICALE și SOCIALE, identificat cu numărul cadastral 536, înscris în CF nr. 536 Sântandrei, cu suprafața de 1.313 mp și construcție 517 mp, localizate în Sântandrei, nr. 526.

Domnul Ilie Olari, consilier în cadrul Compartimentului Administrarea Domeniului Public și Privat menționează că la întocmirea Proiectului de hotărâre s-au avut în vedere prevederile art. 286 din Ordonanța de Urgență nr. 57 / 2019 din 3 iulie 2019 privind Codul administrativ, care prevăd:

   ” (1) Domeniul public este alcătuit din bunurile prevăzute la art. 136 alin. (3) din Constituţie, din cele stabilite în anexele nr. 2 - 4 şi din orice alte bunuri care, potrivit legii sau prin natura lor, sunt de uz sau de interes public, şi sunt dobândite de stat sau de unităţile administrativ-teritoriale prin unul dintre modurile prevăzute de lege.

    (2) Domeniul public al statului este alcătuit din bunurile prevăzute la art. 136 alin. (3) din Constituţie, din cele prevăzute în anexa nr. 2, precum şi din alte bunuri care, potrivit legii sau prin natura lor, sunt de uz sau de interes public naţional.

    (3) Domeniul public al judeţului este alcătuit din bunurile prevăzute în anexa nr. 3, precum şi din alte bunuri de uz sau de interes public judeţean, declarate ca atare prin hotărâre a consiliului judeţean, dacă nu sunt declarate prin lege ca fiind bunuri de uz sau de interes public naţional.

    (4) Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean.”


Domeniul public local al comunelor, orașelor și municipiilor este alcătuit din următoarele bunuri :

1. drumurile comunale, vicinale şi străzile;

     2. pieţele publice, comerciale, târgurile, oboarele şi parcurile publice, precum şi zonele de agrement;

     3. lacurile şi plajele care nu sunt declarate de interes public naţional sau judeţean;

     4. reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente;

     5. terenurile şi clădirile în care îşi desfăşoară activitatea consiliul local şi primăria, precum şi instituţiile publice de interes local, cum sunt: teatrele, bibliotecile, muzeele, spitalele, policlinicile şi altele asemenea;

     6. locuinţele sociale;

     7. statuile şi monumentele, dacă nu au fost declarate de interes public naţional;

     8. bogăţiile de interes public ale subsolului, dacă prin natura lor sau prin declaraţia legii nu sunt de interes public naţional;

     9. terenurile cu destinaţie forestieră, dacă nu fac parte din domeniul privat al statului şi dacă nu sunt proprietatea persoanelor fizice ori a persoanelor juridice de drept privat;

     10. cimitirele orăşeneşti şi comunale;

     11. porturile de agrement.

D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 123 din 14.10.2019 privind înscrierea în Cartea Funciară în domeniul public al Comunei Sântandrei a terenului intravilan și a construcției – SPAȚII MEDICALE și SOCIALE, identificat cu numărul cadastral 536, înscris în CF nr. 536 Sântandrei, cu suprafața de 1.313 mp și construcție 517 mp, localizate în Sântandrei, nr. 526.


La punctul 5 de pe ordinea de zi, dl. Consilier Constantin Radu, președinte de ședință îi dă cuvântul d-lui primar care prezintă Proiectul de hotărâre privind aprobarea Actului adițional nr. 2 la contractul de închiriere nr. 3387 / 26.07.2010, încheiat între Comuna Sântandrei și Cabinet Medical Individual dr. Onița Valer, având ca obiect închirierea unui spațiu în suprafață totală de 63,12mp, situate în Sântandrei, nr. 526, în vederea prestării serviciului public de asistență medical generală.
Obiectul contractului de închiriere susamintit, îl constituie închirierea unui spațiu în suprafață totală de 63,12 mp, situat în Sântandrei, nr. 526, în vederea prestării serviciului public de asistență medicală.

Având în vedere faptul că domnul Onița Valer a obținut autorizarea construirii și înmatriculării în registrul comerțului a MEDFAM DOCTUS S.R.L., în următoarele condiții :

· sediul social în sat Sântandrei, comuna Sântandrei, nr. 526, jud. Bihor ;
· domeniu principal de activitate, grupa CAEN 862 – Activități de asistență medicală ambulatorie și stomatologic ;

· activitate principală 8621 – Activități de asistență medicală generală ;

· asociat și administrator unic : Onița Valer, cu domiciliul în Municipiul Oradea, strada Magnoliei, nr. 1, județul Bihor ;


Luând în considerare faptul că prin contractul de închiriere, prețul închirierii este stabilit la 0,48 euro/lună/mp, iar prețul chiriei lunare se facturează în lei raportat la cursul BNR în ziua emiterii facturii și care se achită până la data de 30 a lunii pentru luna în curs. Totodată, toate debitele aferente contractului de închiriere, mai susamintit, încheiat între Comuna Sântandrei în calitate de proprietar și cabinetul Medical dr. Onița Valer în calitate de chiriaș au fost achitate la zi.
D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.



Nefiind alte discuții pe marginea acestui punct, dl. Consilier Constantin Radu, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 124 din 14.10.2019 privind aprobarea Actului adițional nr. 2 la contractul de închiriere nr. 3387 / 26.07.2010, încheiat între Comuna Sântandrei și Cabinet Medical Individual dr. Onița Valer, având ca obiect închirierea unui spațiu în suprafață totală de 63,12mp, situate în Sântandrei, nr. 526, în vederea prestării serviciului public de asistență medical generală.

La Diverse, d-l primar prezintă următoarele cereri adresate Consiliului local:

→ d-na. Gafencu Maria, în calitate de administrator al SC RAMILUCK, cu sediul în mun. Oradea, str. Anatole France, nr. 23, jud. Bihor prin cererea înregistrată sub nr. 13533 din 09.10.2019 la sediul instituției noastre,  solicită acordarea unui spațiu situat în clădirea din localitatea Sântandrei, nr. 526, jud. Bihor, pentru desfășurarea serviciilor medicale de fizioterapie și recuperare medicală.

În urma analizării cererii consilierii decid identificare spațiilor libere existente în vederea alegerii unui spațiu potrivit pentru destinația solicitată, urmând a se declanșa procedura de licitație.


→ SC GAZ VEST S.A., cu sediul în mun. Arad, str. Prunului, nr. 129, jud. Arad, prin cererea înregistrată sub nr.12511 din 18.09.2019 la sediul instituției noastre, solicită aprobarea acordării spațiului situat în clădirea din localitatea Sântandrei, nr. 526, jud. Bihor, de lângă Oficiul postal în vederea depozitării materialelor (contoare, cauciucuri, etc.).

În urma analizării cererii consilierii decid în unanimitate declanșarea procedurii în vederea acordării spațiului solicitat.


→ d-na Daniela Achim, în calitate de administrator al firmei SC LAZSOF COLOR ULZ SRL, cu sediul în com. Sântandrei, str. Rozmarinului, nr. 19, jud. Bihor, prin cererea înregistrată la sediul instituției noastre sub nr. 12529 din 19.09.2019 solicită aprobarea modificării suprafeței terenului înscris în CF 10597 (CF sporadic 56402), de la 1000 mp - suprafață înscrisă în contractual de concesiune, la 1120 mp suprafață rezultată în urma noilor măsurători făcute de topografii autorizați în teren, suprafață menționată și în extrasul de CF eliberat în data de 20.08.2019.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  
În urma analizării cererii consilierii decid declanșarea procedurii în vederea atribuirii terenului.

→ d-na Vasady Gyongyver, cu domiciliul în com. Sântandrei, str. Principală, nr. 421, jud. Bihor, prin cererea înregistrată sub nr. 8316 din 13.06.2019 la sediul instituției noastre solicită aprobarea închirierii sau concesionării terenului în suprafață de 77 mp, pe care se găsește în prezent construit un garaj.

Consilierii revin la discuțiile anterioare cu privire la aceste garaje și propun deplasare al fața locului.



→ S.C. NUTRIENTUL SA, cu sediul în com. Sântandrei, sat Palota, strada Câmpului, nr. 1, jud. Bihor, prin președinte Consiliu de administrație Pazuric Iosif, prin cererea înregistrată la sediul instituției noastre sub nr. 11983 din 06.09.2019 în calitate de proprietar al terenului identificat prin nr. cad. 5905 solicită aprobarea concesionării astfel cum au fost identificate în cererea mai susamintită în vederea realizării unui complex de agreement, în special pentru organizarea de pescuit sportive, dar și alte dotări pentru petrecerea timpului liber.

În urma analizării acestei cereri consilierii decid verificarea la fața locului a terenurilor indicate și luarea ulterioară a unei decizii.
 
→ S.C. FORADEX VEST SA, cu sediul în mun. București, strada Milcov, nr. 5, Sector 1, prin cererea înregistrată la sediul instituției noastre sub nr. 12281 din 13.09.2019, solicită aprobarea propunerii de concesiune a terenului din parcela cadastrală nr. 16, în suprafață utilă de 9962 mp care a mai făcut obiectul contractului de concesiune nr. 447 / 10.04.2000, în vederea realizării unei colaborări pentru folosirea cât mai aproape de capacitate a apei geotermale din Sonda 1720 Sântandrei în vederea unei dezvoltări durabile.


În urma analizării acestei cereri consilierii decid solicitarea mai multor informații cu privire la planul de afaceri al firmei S.C. FORADEX VEST SA.


→ S.C. ORANGE ROMANIA SA, prin reprezentant SC CAMUSAT ROM – TELECOMUNICAȚII SRL, cu sediul social în mun. București, strada Lascăr Catargiu, nr. 47 - 53, Europe House, prin cererea înregistrată la sediul instituției noastre sub nr. 12213 din 12.09.2019, solicită aprobarea instalării, întreținerii, înlocuirii sau mutării rețelelor publice de comunicații electronice sau a elementelor de infrastructură necesare susținerii acestora .


În urma analizării cererii consilierii decid în unanimitate declanșarea procedurii în vederea acordării terenului solicitat.


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Constantin Radu, declară închise lucrările şedinţei.

PREŞEDINTE DE ŞEDINŢĂ







 SECRETAR GENERAL,

       CONSILIER


     Constantin RADU







         Dorina ILEA     
